A 2012-es világbajnokság idején csak a ranglista 16. helyezettje volt, de a versenyen kiváló eredményt ért el, és ezüstérmet szerzett. Az első fordulóban az orosz Marina Romanko, a másodikban az exvilágbajnok Csu Csen ellen győzött, a harmadik körben a lengyel Monika Soćko, a negyedikben a francia Marie Sebag legyőzése után az elődöntőben az indiai Drónavalli Hárika volt az ellenfele. Az ukrán Anna Usenyina elleni világbajnoki döntő párosmérkőzése a rendes játékidőben, 4 játszma után döntetlenre állt, a hosszabbítás második játszmáját Usenyina nyerte, ezzel ő lett a világbajnok.